### | | | | --- | --- | | | | | --- | | **Byråd** 26. april 2016 Sagsnr. 710-2010-44066 Dok.nr. 710-2016-162968 Sagsbehandler DPERCH | | 81.                 Rådgivning i forbindelse med omklassificering af veje - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til bevillingen af
ekstra resurser til rådgivning og vejledning af de borgere, der berøres at den
vedtage vejharmonisering.

I forlængelse af borgermødet 21. januar 2015 vedrørende
omklassificering af ca. 79 kilometer kommunal vej har partierne bag Budget
2015-18 drøftet de spørgsmål og synspunkter, der kom frem på mødet.

Parterne enige om at fastholde beslutningen fra Budget
2011-14 om at harmonisere vedligeholdelsen af nogle af de mindre veje.
Baggrunden for harmoniseringen er, at nogle af vejene vedligeholdes af private
grundejere, mens andre mindre veje vedligeholdes af kommunen. Det betyder, at
nogle borgere selv betaler for vedligeholdelsen, mens andre borgere får løst
opgaven af kommunen.

Vedligeholdelsesopgaven omfatter ud over vejene også
fortove, grønne områder og snerydning.

Som en anerkendelse af, at harmoniseringen kan medføre
usikkerhed hos de berørte borgere er parterne enige om at afsætte 500.000 kr.
til at styrke rådgivningen og vejledningen af de berørte borgere i arbejdet med
at etablere de nødvendige fællesskaber til at forestå den fremtidige
vedligeholdelse (vejlaug, grundejerforeninger mv.).

**VURDERING**

Teknik og Kultur vurderer, at resurserne til en styrket
rådgivning og vejledning omkring harmoniseringsopgaven bør afsættes over en
treårig periode ved at ansætte en medarbejder, som har til hovedopgave at
hjælpe de borgere, der berøres af harmoniseringen.

Medarbejderen kan med fordel også involveres i udbredelsen,
administrationen og implementering af den serviceordning vedrørende
vejvedligehold af private fællesveje som Favrskov Kommune påtænker at tilbyde
alle vejlaug/grundejerforeninger i kommunen.

**ØKONOMI**

Udgiften på 500.000 kr. årligt i 2016-18 foreslås
finansieret af kassebeholdningen.

**INDDRAGELSE**

Der har været afholdt offentligt møde om nedklassificering
af veje og serviceordninger for vejvedligeholdelse i Hammel 21. januar 2016, og
der planlægges afholdt endnu et offentligt møde i Ulstrup 25. maj 2016.

**INDSTILLING**

Direktøren for Teknik og Kultur indstiller til Byrådet:

1. At der gives en tillægsbevilling på 500.000
kr. årligt i 2016-2018 til rådgivning og vejledning af berørte borgere i
forbindelse med omklassificering af nogle af de mindre vej.  Tillægsbevillingen
finansieres af kassebeholdningen.

**BESLUTNING**

***Teknik- og Miljøudvalget, 7. april 2016:***

Fraværende:Ingen

Indstilles godkendt med den ændring, at tillægsbevillingen
gives for halvandet år. Samtidig præciseres det, at denne bevilling omfatter
rådgivning og vejledning i forbindelse med harmoniseringen.

Freddy Bach tiltrådte forvaltningens indstilling.

***Økonomiudvalget, 19. april 2016:***

Fraværende:Bob Mikkelsen

Indstillingen fra Teknik- og Miljøudvalget indstilles
godkendt.